मशीन में 500 ग्राम फीड, वितरण आदेश 650 का
सार्वजनिकवितरण प्रणाली में पारदर्शिता बनी रहे, राशन की कालाबाजारी नहीं हो, प्रत्येक उपभोक्ता तक राशन पहुंचे, इसको लेकर एक करोड़ खर्च कर पीओएस मशीन से राशन का वितरण करवाया, लेकिन इस नई तकनीक में ऊपरी स्तर से ही खामियां छोड़ी दी गईंऔर मशीनों से वितरण पूरी तरह बंद हो गया।
अब पुरानी पद्धति से ही रजिस्टर में इंद्राज कर राशन का वितरण करवाया जा रहा है। ऐसे में राशन की कालाबाजारी रोकने के सरकार के दावे पूरी तरह फेल हो गए। सरकार ने राशन में लेवी चीनी के 650 ग्राम पर यूनिट के आदेश दे रखे है, लेकिन पीओ एस मशीन में आज भी पुरानी 500 ग्राम चीनी का ही वितरण फीड है। जिले में त्यौहारी मिठास बनी रहे इसको लेकर सरकार ने दीपावली पर्व पर 500 की जगह 650 ग्राम प्रत्येक यूनिट को चीनी के वितरण के आदेश दिए थे।
आदेश जारी होने के बाद दो उपभोक्ता पखवाड़े निकल गए, जिनमें राशन का वितरण होता है, लेकिन पीओ एस मशीनों में आज भी 500 ग्राम पर यूनिट चीनी ही वितरण फीड है। डीलरों का कहना है कि पीओएस मशीन में खामियां होने के कारण उनसे मशीन का वितरण बंद कर दिया है। रजिस्टर इंद्राज से ही उपभोक्ताओं को पूरी 650 ग्राम यूनिट चीनी का ही वितरण किया जा रहा है।
^पीओएस मशीन में चीनी वितरण की दर गलत फीडिंग हो रही है। इसके लिए काफी समय पहले मुख्यालय को अवगत करा दिया था। गलत फीडिंग जयपुर से ही ठीक होनी है। हमारे पास किसी उपभोक्ता की शिकायत नहीं आई है कि उसे डीलर द्वारा कम चीनी वितरित की जा रही है। हरिप्रकाश,प्रवर्तकनिरीक्षक
hin_Deva hin_Deva hin_Deva hin_Deva hin_Deva